La Piscina Coberta alberga una exhibició de “Mermaiding”, nou esport aquàtic en auge
2025-07-24

Una curiosa colònia de sirenes brollarà de les aigües de la Piscina Coberta de Burjassot en la vesprada del divendres 28 de juny. Són les integrants del Grup Pirate Mermaid Crew de València, les quals practiquen un esport sorgit a la Xina fa poc anys i que està causant furor: nadar com les sirenes. Així, el grup arriba a Burjassot per a oferir una exhibició, que tindrà lloc a les 18.15 h, amb accés lliure fins a completar aforament.

El mermaiding consistix a practicar el busseig en apnea o a pulmó, és a dir sense tancs d’oxigen i utilitzant únicament una cua de sirena, a més de fer coreografies tant davall de l’aigua com en superfície. Els materials utilitzats per a la cua, ja siga de sirena o tritó, ja que també està augmentant el nombre d’homes que practiquen esta nova modalitat aquàtica, són sintètics i subjecten tots dos peus perquè el moviment siga uniforme. A Espanya ja existixen algunes escoles dedicades a esta disciplina com és el cas del Grup Pirate Mermaid Crew de València, que el divendres es donarà a conéixer a Burjassot.